C 31/16
LT
Europos Sąjungos oficialusis leidinys
2022 1 21
KITI AKTAI
EUROPOS KOMISIJA Komisijos deleguotojo reglamento (ES) 2019/33 17 straipsnio 2 ir 3 dalyse nurodyto pranešimo apie vyno sektoriaus produkto specifikacijos standartinio pakeitimo patvirtinimą paskelbimas.
(2022/C 31/10)
Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį.
PRANEŠIMAS APIE STANDARTINIO PAKEITIMO PATVIRTINIMĄ
„Barbera d’Alba“ PDO-IT-A1068-AM04 Pranešimo data: 2021 10 21 PATVIRTINTO PAKEITIMO APRAŠYMAS IR PAGRINDIMAS 1.
SKVN „Barbera d’Alba“.
Nustatytos geografinės vietovės dalies – Kastelinaldo – nustatymas Atskirai nurodoma nustatytos geografinės SKVN „Barbera d’Alba“ žymimų vynų gamybos vietovės dalis – Kastelinaldo.
Ši nuo pat pradžių į SKVN „Barbera d’Asti“ žymimo vyno specifikaciją įtraukta ir tradiciškai žinoma vietovės dalis pasižymi vynui itin tinkamomis gaminti savybėmis, todėl jau nuo praėjusio amžiaus pradžios joje buvo gaminami vynai „Barbera Castellinaldo“, o vėliau jo paskutiniame dešimtmetyje gamintojai susibūrė į asociaciją ir pradėjo gaminti SKVN žymimus vynus, kuriems taikomi griežtesni kriterijai.
Aiškiai apibrėžiama Kastelinaldo vietovės teritorija apima Kuneo provincijos Kastelinaldo d’Albos komuną ir dalį Veca d’Albos, Kanalės, Priokos, Maljano Alfjerio, Kastanjito ir Gvarenės komunų.
Kastelinaldo vietovei taikomos taisyklės išdėstomos SKVN „Barbera d’Alba“ specifikacijos pabaigoje, nustatant griežtesnes sąlygas, kuriomis siekiama pabrėžti tos vietovės ypatumus.
Joje vyrauja mažiau smėlingas dirvožemis, panašesnis į vietovės dešinėje Tanaro upės pusėje dirvožemį.
Kalbant apie vietovės morfologines savybes, kalvos, palyginti su likusia SKVN žymimų vynų gamybos vietovės dalimi, yra daug švelniau banguotos ir mažiau smėlingos, bet molingesnės (Sant Agatos mergelis, fosilijų sluoksnis arba Viršutinio tortonio amžiaus sluoksnis).
Šios vietovės plotas sudaro apie 20 proc.
SKVN „Barbera d’Alba“ žymimo vyno gamybos vietovės ploto (tai galėtų būti 207 ha), kuriame galėtų būti pagaminama apie 1 837 000 butelių vyno.
Pakeitimai susiję su bendros SKVN žymimo produkto specifikacijos 1 ir 9 straipsniais (kuriuose atitinkamai nustatoma Kastelinaldo vietovė ir įtraukiamas ryšio su vietove aprašymas) ir šiais skirsniais: 4 skirsniu „Vynų aprašymas“; 5 skirsniu „Vyno gamybos metodai“ (5.1 punktu dėl konkrečių vynininkystės metodų ir 5.2 punktu dėl didžiausio gamybos kiekio); 6 skirsniu „Vynuogių auginimo vietovė“ ir 8 skirsniu „Ryšys su geografine vietove“.
2.
Vynuogių auginimo vietovė — Kadangi dabartinis aprašymas buvo pernelyg bendro pobūdžio, siekiant suteikti daugiau aiškumo, išsamiau apibrėžiamos specifikacijoje jau nurodytos SKVN „Barbera d’Alba“ žymimam vynui gaminti naudojamų vynuogių auginimo vietovės ribos.
Šis pakeitimas yra redakcinio pobūdžio ir dėl jo geografinės vietovės ribos nepakinta. — Be to, įtraukiamas SKVN „Barbera d’Alba“ žymimam vynui gaminti naudojamų vynuogių auginimo vietovės dalies – Kastelinaldo – ribų aprašymas.
(1) OL L 9, 2019 1 11, p. 2.